Au sosit primele rezultate după cazul fetei de 4 ani care a murit după ce a mâncat pește. Analizele inspectorii de la Direcția Sanitar Veterinară (DSV) din magazinul aflat în Călărași arată că peștele era infestat cu bacterii peste limitele normale.
Ce se afla în carnea de pește
Au fost luate mai multe probe atât de magazin cât și din frigiderul familiei respective. Este vorba despre două probe de mici congelați și una de macrou congelat.
În cazul acestor trei probe au ieșit valori peste limita admisă de enterobacteriacee. Acest lucru înseamnă că au fost descoperi bacterii precum klebsiella sau salmonella.
Ele pot produce boli grave dacă ajung în mâncare, așa cum s-a întâmplat în acest caz.
Este așteptat și rezultatul altor trei probe luate de DSV. Cel mai probabil, acesta ar putea sosi în cursul zilei de vineri, 3 mai.
Administratorul magazinului a fost amendat cu 20.000 de lei
A intervenit și Direcția de Sănătate Publică. Inspectorii au prelevat probe, însă până acum nu a fost comunicat un rezultat.
Amintim că DSV a închis magazinul respectiv pentru o perioadă de 30 de zile. Mai mult, administratorul a fost amendat cu 20.000 de lei.
Sancțiunea a fost acordată vindea pește fără să aibă autorizație sanitar-veterinară.
Fetița de 4 ani a murit după ce ar fi mâncat macrou congelat cumpărat de la magazinul din sat
Fetița de 4 ani dintr-o localitate din județul Călărași a murit după ce ar fi mâncat macrou congelat cumpărat de la magazinul din sat.
Bunica, care era internată în spital după ce i s-a făcut și ei rău după masă, a făcut infarct și a murit și ea când a primit vestea despre decesul nepoatei.
La rândul lui, bunicul fetiței a ajuns la spital. În momentul de față, starea lui este stabilă.
Tragedia s-a petrecut luni dimineață, în jurul orei 8:30
Amintim că tragedia s-a petrecut luni dimineață, în jurul orei 8:30. Familia a sunat la 112 deoarece fetița de 4 ani era în stare de inconștiență.
Aceasta a fost dusă la spitalul județean, unde a fost intubată. Potrivit autorităților, medicii nu au putut face nimic, iar fetița și-a pierdut viața.
Trei ore mai târziu, familia a sunat din nou la 112, pentru că și bunicilor li s-a făcut rău.
Bunica în vârstă de 55 de ani și bunicul de 66 de ani au fost duși la spitalul din Oltenița.
Rudele spuneau că starea lor de sănătate s-a deteriorat după ce au mâncat pește macrou congelat cumpărat de la magazinul din sat.